Το σπίτι ήταν σε κεντρικό σημείο με εύκολη πρόσβαση σε μέσα μεταφοράς. Οι οικοδεσπότες ήταν ευγενικοί και συνεπείς στην επικοινωνία μας και κατά την άφιξη. Το σπίτι ήταν πολύ ήσυχο και η θέα από το μπροστινό μπαλκόνι εντυπωσιακή.
Στο σπίτι μείναμε με το 3ων μηνών παιδί μας, και η θέρμανη που είχε το σπίτι ήταν ανεπαρκής (ένα κλιματιστικό στην κρεβατοκάμαρα, για όλο το σπίτι). Επίσης, το κλιματιστικό ήταν αρκετά θορυβώδες, το οποίο έκανε πρακτικά αδύνατη τη χρήση του κατά τη διάρκεια του ύπνου.
Το ίντερνετ ήταν αρκετά αργό.
Μία πολυθρόνα που υπήρχε στις φωτογραφίες στην κρεβατοκάμαρα, είχε αντικατασταθεί από μία καρέκλα και το κρεβάτι ήταν εναμισάρι και όχι διπλό (ευτυχώς είμαστε μικρόσωμοι και δεν είχαμε πρόβλημα).
Το νερό στο μπάνιο, παρότι ακολουθήσαμε τις οδηγίες για το θερμοσίφωνα, δεν λειτουργούσε σωστά - είτε δεν ζεσταινόταν καθόλου, είτε ενώ έβγαζε κανονικά ζεστό, ξαφνικά γινόταν παγωμενο και μετά καυτό. Κάτι που είναι πρόβλημα ειδικα αν θέλεις να κάνεις μπάνιο έναν βρέφος.
Το πάρκινγκ είναι υπόγειο, το οποίο είναι καλό γιατί προστατεύεται το αυτοκίνητο, αλλά η είσοδος είναι εξαιρετικά στενή και απότομη και επίσης ο χώρος στο πάρκινγκ είναι πολύ στενός με αποτέλεσμα να είναι δύσκολο να μπεις και να βγεις - ειδικά αν έχεις μεγάλο αυτοκίνητο, όπως είχα εγώ. Επειδή χρειάστηκε να βγάλω το αυτοκίνητο αρκετές φορές, ήταν ένα μόνιμο άγχος μην το χτυπήσω.
Γενικά, παρότι σε γενικές γραμμές το σπίτι είναι καλό, φαίνεται πιο καινούργιο στις φωτογραφίες απ' ότι είναι στην πραγματικότητα.